b"\n_START_ARTICLE_\nAntiga Goa\n_START_SECTION_\nHist\xc3\xb2ria\n_START_PARAGRAPH_\nLa ciutat va ser constru\xc3\xafda pel Sultanat de Bijapur al segle XV, i va ser la capital de l'\xc3\x8dndia portuguesa des del segle XVI fins al seu aband\xc3\xb3 al segle XVIII a causa d'una plaga. Es diu que havia arribat a ser una ciutat de gaireb\xc3\xa9 200.000 habitants des d'on, abans de la plaga, els portuguesos comerciaven a trav\xc3\xa9s dels continents._NEWLINE_Fou una ciutat a l'\xc3\x8dndia Portuguesa a la riba del Mandovi, capital del virregnat del 1533 al 1759. Centre de comer\xc3\xa7, riquesa i lux\xc3\xbaria vers el 1600, al segle XVII va entrar en decad\xc3\xa8ncia que s'havia accentuat tant vers el 1750 que la capital fou traslladada el 1759 a Panjim o Nova Goa a la desembocadura del Mandovi. _NEWLINE_La poblaci\xc3\xb3 de la ciutat el 1900 era de 2.302 habitants. Hi ha nombroses esgl\xc3\xa9sies de tipus colonial portugu\xc3\xa8s sent les principals la Catedral o Seu, Sant Francesc d'Ass\xc3\xads, Sant Gaiet\xc3\xa0 i la bas\xc3\xadlica de Bom Jesus amb les restes incorruptes de Sant Francesc Xavier. La ciutat fou constru\xc3\xafda pels sultans de Bijapur al segle XV. Va ser conquerida pels portuguesos el 1510 (vegeu Goa Portuguesa). Fou abandonada com a capital el 1759 (que es va traslladar a Pangim) i va restar nom\xc3\xa9s un llogaret. Va passar a l'\xc3\x8dndia amb la resta del territori el 1961."